Ecclesia Malankara Syriaca Orthodoxa (Iacobitae)
Ecclesia Malankara Syriaca Orthodoxa (Anglice: Jacobite Syrian Christian Church) est ecclesia orthodoxa orientalis, quae ad Christianos Sancti Thomae pertinet. Numerus fidelium 3 500 000 assequi possit. Ecclesia Malankara Syriaca Orthodoxa est „Catholicatus Indiae“ intra Ecclesiam Orthodoxam Antiochenam Syrorum autonomia gaudens. Caput ecclesiae post patriarcham est catholicus „Indiae“, his diebus Mor Basilius Thomas I (ordinatus die 26 Iulii 2002). Privilegium catholicorum est patriarcham Ecclesiae Orthodoxae Antiochenae Syrorum ordinare. Fideles etiam Iacobitae vocantur, quae appellatio a Iacobo Baradaeo, auctorem Ecclesiae Orthodoxae Antiochenae Syrorum autonomae, repetit. Haec ecclesia ab Ecclesia Syro-Malankara Orthodoxa (Indian Orthodox Church) distinguenda est, quae patriarchae Antiocheno subiecta non est.